
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 432 

5 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Κανονισμού Υπηρεσιακής Εξέλιξης του 
προσωπικού με σχέση εργασίας Ιδιωτικού Δικαίου 

της Επιτροπής Κε(ραλαιαγοράς .— 

Ρύθμιση θεμάτων αποχώρησης προσωπικού από τα 

Ναυπηγεία Ελευσίνας. 

Ενεργείς εφημερίες φαρμακοποιών. 

Ενεργείς εφημερίες κτηνιάτρων.... ■ 

Ενεργείς εφημερίες χημικών, βιοχημικών, κλινικών - 

χημικών και βιολόγων. 

Τροποποίηση της 4313.12/19/94/23.11.1994 από¬ 
φασης ΥΕΝ με θέμα «Σύσταση προσωποπαγών θέ¬ 
σεων στον Οίκο Ναύτου». 

Αύξηση Ναυλολογίου Οχημάτων. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 18360 (1) 

Έγκριση του Κανονισμού Υπηρεσιακής Εξέλιξης του προ¬ 
σωπικού με σχέση εργασίας Ιδιωτικού Δικαίου της Επι¬ 
τροπής Κεφαλαιαγοράς. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

α. Του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α). 

β. Τις διατάξεις του άρθρου 76 του Ν. 1969/1991 (ΦΕΚ 
167 Α) «για τις Εταιρείες επενδύσεων χαρτοφυλακίου, 
αμοιβαία κεφάλαια, διατάξεις εκσυγχρονισμού και εξυ- 
γιάνσεως της κεφαλαιαγοράς και άλλες διατάξεις», όπως 
αντικαταστάθηκε με το άρθρο 9 του Ν. 2166/1993 (ΦΕΚ 
137/Α). 

γ. Τις διατάξεις του άρθρου 78, του Ν. 1969/1991 (ΦΕΚ 
167Α), όπως αντικαταστάθηκε με το άρθρο 11 του Ν. 
2166/93 και συμπληρώθηκε με την παρ. 2 του άρθρου 18 
του Ν. 2198/1994 (ΦΕΚ 43Α), ως και του άρθρου 81 παρ. 
1 αυτού. 

δ. Τις διατάξεις του άρθρου 13 του Ν. 2166/1993 (ΦΕΚ 
137) «για τα Κίνητρα ανάπτυξης επιχειρήσεων, διαρρυθμί- 


σεως στην έμμεση και άμεση φορολογία και άλλες διατά¬ 
ξεις», όπως αντικαταστάθηκε με την παρ. 1 του άρθρου 39 
του Ν. 2324/1995 (ΦΕΚ 146Α), 

ε. Τις διατάξεις των άρθρων 30 έως και 39 και ειδικώ- 
τερα της παραγράφου 13 του άρθρου 35 του Ν. 2324/ 
1995 (ΦΕΚ 146 Α) «Τροποποίηση της νομοθεσίας για τα 
Χρηματιστήρια Αξιών, Οργάνωσης της Επιτροπής Κεφα¬ 
λαιαγοράς, και άλλες διατάξεις». 

στ. Τις διατάξεις του άρθρου 29Α του Ν. 1558/1985 
(ΦΕΚ 137/Α) «Κυβέρνηση και Κυβερνητικά Όργανα» που 
προστέθηκε με το άρθρο 27 του Ν. 2081/1992 (ΦΕΚ 154 
Α) «Έλεγχος των δαπανών που προκαλούν οι κανονιστικές 
διοικητικές πράξεις», αποφασίζουμε: 

Εγκρίνουμε τον ακόλουθο Κανονισμό Υπηρεσιακής 
Εξέλιξης του προσωπικού με σχέση εργασίας ιδιωτικού δι¬ 
καίου της Επιτροπής Κεφαλαιαγοράς. 

Αρθρο 1 

ΠΕΔΙΟ ΙΣΧΥΟΣ ΤΟΥ ΚΑΝΟΝΙΣΜΟΥ 

Ο κανονισμός αυτός, ο οποίος εκδίδεται κατ' εξουσιο¬ 
δότηση της διάταξης της παραγράφου 13 του άρθρου 35 
του νόμου 2324/1995, καθορίζει τους όρους υπηρεσια¬ 
κής εξέλιξης του με σχέση εργασίας ιδιωτικού δικαίου 
προσωπικού της Επιτροπής Κεφαλαιαγοράς. 

Αρθρο 2 

ΘΕΣΕΙΣ ΚΑΙ ΚΑΤΗΓΟΡΙΕΣ ΠΡΟΣΩΠΙΚΟΥ 
ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
(Άρθρο 34 Ν. 2324/1995) 

1. Οι συοταθείσες με το εδ. Β παρ. 1 του άρθρου 34 του 
Ν. 2324/1995 στήν Επιτροπή Κεφαλαιαγοράς εικοσιεν- 
νέα (29) θέσεις προσωπικού με σχέση εργασίας ιδιωτικού 
δικαίου μεταξύ των οποίων I) δέκα τρεις (13) θέσεις ελε¬ 
γκτών και II) τρεις (3) θέσεις Ειδικών Συμβούλων, κατανέ- 
μονται ως εξής: 

Α. Στη Διεύθυνση Εποπτείας και Ελέγχου Χρηματιστη¬ 
ρίου και Εταιρειών, δεκαέξι (16) θέσεις, εκ των οποίων δε¬ 
κατρείς (13) θέσεις Ελεγκτών, που κατανέμονται ως ακο¬ 
λούθως: 

α) θέσεις Ελεγκτών: δέκα τρεις (13) 

- Εννέα (9) θέσεις στο Τμήμα Εποπτείας και Ελέγχου 
Χρηματιστηρίου. 

- Τέσσερις (4) θέσεις στο Τμήμα Εποπτείας και Ελέγ¬ 
χου θεσμικών επενδυτών. 

Της πιό πάνω Διευθύνσεως και των Τμημάτων της προϊ- 

στανται υπάλληλοι του ειδικού επιστημονικού προσωπι¬ 
κού. 

β) θέσεις Ειδικού Επιστημονικού Προσωπικού πλήν 
ελεγκτών: 

- Μία (1) θέση Προϊσταμένου Διεύθυνσης 

- Μία (1) θέση στο Τμήμα Εποπτείας και ^έγχου Χρη¬ 
ματιστηρίου. 

- Μία (1) θέση στο Τμήμα Εποπτείας και Ελέγχου θε¬ 
σμικών Επενδυτών. 

Β. Στη Διεύθυνση Μελετών, Παρακολσύθησης της Κε¬ 
φαλαιαγοράς και Διεθνών Σχέσεων δέκα τρείς (13) θέσεις 
ειδικού επιστημονικού προσωπικού και κατανέμονται ως 
ακολούθως: 

- Μία (1) θέση Προϊσταμένου Διεύθυνσης 

- Επτά (7) θέσεις στο Τμήμα Μελετών Παρακολούθη¬ 
σης της Κεφαλαιαγοράς. 

- Δύο (2) θέσεις στο Τμήμα Διεθνών Σχέσεων και παρα¬ 
κολούθησης διεθνών εξελίξεων. 

- Τρείς (3) θέσεις Ειδικών Συμβούλων. 

Της πιο πάνω Διευθύνσεως και των Τμημάτων της προΐ- 
στανται υπάλληλοι του ειδικού επιστημονικού προσωπικού 
εξαιρουμένου των ειδικών συμβούλων. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ - ΥΠΗΡΕΣΙΑΚΟ 
ΣΥΜΒΟΥΛΙΟ - ΠΕΙΘΑΡΧΙΚΟΣ ΕΛΕΓΧΟΣ 
(άρθρο 35 Ν. 2324/95) 

1. Για την πλήρωση των θέσεων ειδικού επιστημονικού 
προσωπικού εκτός των ελεγκτών, απαιτούνται πτυχίο ή δί¬ 
πλωμα Ανωτάτου Εκπαιδευτικού Ιδρύματος (ΑΕΙ) της ημε¬ 
δαπής ή ισότιμο της αλλοδαπής και επιστημονική εξειδί- 
κευοη στο γνωστικό αντικείμενο της ελεγκτικής ή της 
διοίκησης επιχειρήσεων ή συναφούς ειδικότητας που 
αποδεικνύεται με: 

α) διδακτορικό δίπλωμα ελληνικού ΑΕΙ ή αναγνωρισμένο 
ισότιμο της αλλοδαπής και αντίστοιχη εμπειρία τουλάχι¬ 
στον δύο ετών ή 

β) μεταπτυχιακό τίτλο σπουδών διάρκειας τουλάχιστον 
ενός ακαδημαϊκού έτους ελληνικού ΑΕΙ ή αναγνωρισμένο 
ισότιμο της αλλοδαπής και αντίστοιχη εμπειρία τουλάχι¬ 
στον τεσσάρων ετών. 

Απαιτείται επίσης για όλους τους ανωτέρω άριστη 
γνώση της αγγλικής ή γαλλικής ή γερμανικής γλώσσας, 
που αποδεικνύεται σύμφωνα με το άρθρο 5 του Π.Δ/τος 
172/1992 (ΦΕΚ 81 Α), όπως τροποποιήθηκε με το άρθρο 
μόνο του Π.Δ/τος 368/1992 (ΦΕΚ 186 Α). 

2. Για την πλήρωση των θέσεων ειδικού επιστημονικού 
προσωπικού, που προσλαμβάνονται ως ελεγκτές, απαι¬ 
τούνται πτυχίο ή δίπλωμα Ανωτάτου Εκπαιδευτικού Ιδρύ¬ 
ματος (ΑΕΙ) της ημεδαπής ή ισότιμο της αλλοδαπής, 
εμπειρία τουλάχιστον πέντε ετών σε ελεγκτικές εργασίες 
και άριστη γνώση της αγγλικής ή γαλλικής ή γερμανικής 
γλώσσας, που αποδεικνύεται σύμφωνα με το άρθρο 5 του 
Π.Δ/τος 172/1992 (ΦΕΚ 81 Α), όπως τροποποιήθηκε με 
το άρθρο μόνο του Π.Δ/τος 368/1992 (ΦΕΚ 186Α). 

3. Με απόφαση της Επιτροπής Κεφαλαιαγοράς ορίζο¬ 
νται τα κριτήρια με τα οποία αποδεικνύεται η εμπειρία που 
απαιτείται στις ανωτέρω παραγράφους 1 και 2. 

4. Στην Επιτροπή Κεφαλαιαγοράς λειτουργεί με διετή 
θητεία πενταμελές Υπηρεσιακό Συμβούλιο για την εν γέ- 
νει κρίση του με σχέση εργασίας ιδιωτικού δικαίου προσω¬ 
πικού της, το οποίο συγκροτείται με απόφαση του Διοικη¬ 
τικού Συμβουλίου της Επιτροπής Κεφαλαιαγοράς και απο¬ 


τελείται από τον Πρόεδρο του Δ.Σ. ή τον αναπληρούντα 
αυτόν Αντιπρόεδρο και τέσσερα τακτικά μέλη από τα 
οποία τα μεν δύο προέρχονται από τα μέλη του Δ.Σ. τα δε 
άλλα δύο είναι αιρετοί εκπρόσωποι του μη αποσπασμένου 
προσωπικού της Επιτροπής Κεφαλαιαγοράς που υπηρετεί 
με σχέση εργασίας ιδιωτικού δικαίου. 

5. Στην Επιτροπή Κεφαλαιαγοράς λειτουργεί πειθαρ¬ 
χικό συμβούλιο το οποίο συγκροτείται σύμρωνα με τις κεί¬ 
μενες διατάξεις. Το με σχέση εργασίας ιδιωτικού δικαίου 
προσωπικό της Επιτροπής Κεφαλαιαγοράς υπάγεται στον 
έλεγχο του πειθαρχικού συμβουλίου, το οποίο, ανάλογα 
με τη βαρύτητα των παραπτωμάτων, δύναται να επιβάλλει 
τις εξής ποινές: 

α) Έγγραφη επίπληξη. 

β) Πρόστιμο μέχρι τις αποδοχές ενός μηνός. 

γ) Λύση της σύμβασης για χρονικό διάστημα μέχρι τριών 
μηνών. 

δ) Καταγγελία της συμβάσεως. 

Άρθρο 4 

ΣΧΕΣΕΙΣ ΕΡΓΑΣΙΑΣ ΠΡΟΣΩΠΙΚΟΥ-ΠΡΟΣΛΗΨΕΙΣ 
(άρθρο 36 Ν. 2324/95) 

1. Το εν γένει προσωπικό της Επιτροπής Κεφαλαιαγο¬ 
ράς δύναται να προέρχεται εν μέρει από μετάταξη ή από¬ 
σπαση, από Υπουργεία, Τράπεζες, ΝΠΔΔ, δημόσιους ορ¬ 
γανισμούς ή ΝΠΙΔ υπαγόμενα στον ευρύτερο δημόσιο το¬ 
μέα, πλην των ελεγκτών οι οποίοι δύνανται να προέρχο¬ 
νται μόνο από πρόσληψη ή μετάταξη και των ειδικών συμ¬ 
βούλων οι οποίοι δύνανται να προέρχονται μόνο από πρόσ¬ 
ληψη ή απόσπαση. 

2. Το Ειδικό Επιστημονικό Προσωπικό απασχολείται με 
σύμβαση ιδιωτικού δικαίου αορίστου ή ορισμένου χρόνου, 
εκτός των Ειδικών Συμβούλων, που απασχολούνται με 
σύμβαση ιδιωτικού δικαίου ορισμένου χρόνου, η οποία 
μπορεί να ανανεώνεται με απόφαση του Δ.Σ. της Επιτρο¬ 
πής Κεφαλαιαγοράς. 

3. Οι προσλήψεις των υπαλλήλων του ειδικού επιστημο¬ 
νικού προσωπικού και των νομικών συμβούλων διενεργού- 
νται κατά πρέκκλιση των κειμένων διατάξεων περί προσ¬ 
λήψεων στο Δημόσιο Τομέα. 

4. Το προσωπικό με σχέση εργασίας ιδιωτικσύ δικαίου 
πλήν των αποσπασμένων και των εκ μετατάξεως υπαλλή¬ 
λων, προσλαμβάνεται με διετή σύμβαση, η οποία δύναται 
μετά τη λήξη της να μετατραπεί σε σύμβαση αορίστου 
χρόνου με απόφαση του Δ.Σ. της Επιτροπής Κεφαλαιαγο¬ 
ράς κατόπιν σχετικής εισηγήσεως του υπηρεσιακού συμ¬ 
βουλίου. 

Η πρόσληψη τσυ προσωπικού με σχέση εργασίας ιδιωτι¬ 
κού δικάιου λόγω των αυξημένων προσόντων του, διενερ- 
γείται κατά παρέκκλιση, με μόνη την περί πρόσληψης 
απόφαση του Δ.Σ. της Επιτροπής Κεφαλαιαγοράς, χωρίς 
να έχει στην προκειμένη περίπτωση εφαρμογή οποιαδή¬ 
ποτε άλλη διάταξη νόμου, προεδρικού διατάγματος ή κα¬ 
νονιστικής απόφασης. 

Μετά τη σχετική απόφαση του Δ.Σ. περί πληρώσεων 
των θέσεων, την προκήρυξη των θέσεων αυτών δια δημο- 
σιεύσεως στον ημερήσιο τύπο και την υποβολή των σχετι¬ 
κών δικαιολογητικών, οι υποψήφιοι αξιολογούνται από 
Τριμελή Επιτροπή, η οποία συγκροτείται με απόφαση του 
Δ.Σ. και αποτελείται από τον Πρόεδρο του Δ.Σ. και ένα 
τουλάχιστον μέλος αυτού. 

Μετά την ολοκλήρωση της αξιολόγησης, με την οποία 
καθορίζεται και η ένταξη του προσλαμβανομένου σύμ- 

φωνα με τα προβλεπόμενα στο άρθρο 5 του παρόντος κα¬ 
νονισμού, η πρόσληψη πραγματοποιείται με απόφαση του 
Δ.Σ. της Επιτροπής Κεφαλαιαγοράς. 

Άρθρο 5 

ΒΑΘΜΟΛΟΓΙΟ -ΕΝΤΑΞΗ 

1. Το Βαθμολόγιο του με σχέση εργασίας ιδιωτικού δι- 
κάιου προσωπικού της Επιτροπής Κεφαλαιαγοράς, το 
οποίο δεν προέρχεται από απόσπαση, και των ελεγκτών, 
ορίζεται ως ακολούθως; 

Η κλίμακα βαθμολογίου περιλαμβάνει έξι (6) βαθμίδες, 
με εισαγωγική βαθμίδα την έκτη και καταληκτική την 
πρώτη. Με την επιφύλαξη των διατάξεων της παρ. 2 του 
παρόντος άρθρου, ο ελάχιστος χρόνος παραμονής στην 
κάθε βαθμίδα, που είναι προϋπόθεση για την προαγωγή 
στην επόμενη βαθμίδα, έχει ως εξής: 

- Έκτη βαθμίδα: τρία (3) έτη 

- Πέμπτη βαθμίδα; τέσσερα (4) έτη 

- Τέταρτη βαθμίδα: τέσσερα (4) έτη 

- Τρίτη βαθμίδα: πέντε (5) έτη 

- Δεύτερη βαθμίδα: πέντε (5) έτη 

- Πρώτη βαθμίδα: - 

2. Η ένταξη του προσλαμβανόμενου κατ’ αρχήν με διετή 
σύμβαση πρσσωπικσύ σε διάφορες βαθμίδες του βαθμο¬ 
λογίου πραγματοποιείται από την τριμελή επιτροπή της 
παραγράφου 4 του άρθρου 4 του παρόντος κανονισμού, 
ως ακολούθως: 

α) οι προσλαμβανόμενοι, εκτός των ελεγκτών, εντάσσο¬ 
νται; 

ι) αν έχουν μεταπτυχιακό τίτλο σπουδών Ελληνικού ΑΕΙ 
ή αναγνωρισμένο ισότιμο τίτλο της αλλοδαπής, στην έκτη 
βαθμίδα. 

ιι) αν έχουν διδακτορικό δίπλωμα Ελληνικού ΑΕΙ ή ανα¬ 
γνωρισμένο ισότιμο δίπλωμα της αλλοδαπής, στην έκτη 
βαθμίδα με προώθηση δύο (2) ετών. 

ιιι) αν διαθέτουν εμπειρία, σύμφωνα με την παρ. 1 του 
άρθρου 3 του παρόντος κανονισμού, μεγαλύτερη τουλάχι¬ 
στον, κατά ένα (1) έτος από την κατά περίπτωση απαιτού- 
μενη στην ανωτέρω διάταξη, η τριμελής επιτροπή δύναται, 
συνεκτιμώντας και τυχόν πρόσθετα τυπικά και ουσιαστικά 
προσόντα, να προτείνει στο Δ.Σ., την τοποθέτηση των 
ανωτέρω μέχρι και την πέμπτη βαθμίδα. 

Αν ο προσλαμβανόμεος αυτός υπάγεται και στην ανω¬ 
τέρω (ιι) περίπτωση, δύναται να τύχει και πρόσθετης προ- 
ωθήσεως πέραν της πέμπτης βαθμίδας μέχρι δύο (2) έτη. 

β) Οι προσλαμβανόμενοι ως ελεγκτές εντάσσονται; 

ι) αν διαθέτουν εμπειρία, σύμφωνα με την παρ. 2 του 
άρθρου 3 του παρόντος Κανονισμού: 

- μέχρι έξι (6) έτη, στην έκτη βαθμίδα. 

- πλέον των έξι (6) ετών και μέχρι επτά (7) έτη, στην 
έκτη βαθμίδα με προώθηση ενός (1) έτους. 

- πλέον των επτά (7) ετών και μέχρι οκτώ (8) έτη, στην 
έκτη βαθμίδα με προώθηση δύο (2) ετών. 

ιι) αν διαθέτουν εμπειρία άνω των οκτώ (8) ετών, η τρι¬ 
μελής επιτροπή δύναται, συνεκτιμώντας και τα τυχόν πρό¬ 
σθετα τυπικά και ουσιαστικά προσόντα, να προτείνει στο 
Δ.Σ. την τοποθέτηση των ανωτέρω στην πέμπτη βαθμίδα 
με προώθηση μέχρι δύο (2) έτη. 

γ) Μέχρις ότου υπάρξουν υπάλληλοι που θα έχουν προ- 
αχθεί στην τρίτη βαθμίδα, με απόφαση του Δ.Σ. είναι δυ¬ 
νατόν να ανατίθενται προσωρινά καθήκοντα προϊσταμέ¬ 
νου διεύθυνσης ή τμήματος σε προσωπικό με σχέση εργα¬ 
σίας ιδιωτικού δικαίου κατώτερης βαθμίδας. Το Δ.Σ. λαμ¬ 


βάνει υπόψη του την ιεραρχία των υπαλλήλων καθώς και 
την εν γένει προσφορά τους κατά την ανωτέρω ανάθεση 
καθηκόντων. 

Άρθρο 6 

ΕΞΕΛΙΞΗ - ΠΡΟΑΓΩΓΕΣ 

1. Το Δ.Σ. Της Επιτροπής Κεφαλαιαγοράς αποφασίζει 
κατά τη λήξη της διετούς σύμβασης ύστερα από εισήγηση 
του πενταμελούς υπηρεσιακού συμβουλίου της παρ. 4 του 
άρθρου 3 του παρόντος, τη μετατροπή ή μή της σύμβασης 
των κρινομένων σε σύμβαση αορίστου χρόνου. 

2. Οι προσληφθέντες κρίνονται από το ανωτέρω πεντα¬ 
μελές υπηρεσιακό συμβσύλιο βάσει της συνολικής τους 
απόδοσης κατά την περίοδο αυτή. Το συμβόλαιο λαμβάνει 
ιδίως υπόψη του την υπηρεσιακή απόδσση, τον ζήλο και τη 
διάθεση προσφσράς, την συνεργασιμότητα με το λοιπό 
προσωπικό, την ταχύτητα και πληρότητα εκτέλεσης των 
υπηρεσιακών καθηκόντων, την ανάπτυξη πρωτοβουλιών, 
την εργατικότητα, το ήθος, την τήρηση της επαγγελματι¬ 
κής εχεμύθειας, και την επιστημονική και επαγγελματική 
κατάρτιση των κρινομένων. 

3. Το οριστικά ενταγμένο προσωπικό προάγεται σε επό¬ 
μενη βαθμίδα μετά την παρέλευση της προβλεπόμενης 
στην παρ. 1 του άρθρου 5 του παρόντος χρονικής περιό¬ 
δου μετά από κρίση του πενταμελούς υπηρεσιακού συμ¬ 
βουλίου και σχετική εισήγηση προς το Διοικητικό Συμβού¬ 
λιο της Επιτροπής Κεφαλαιαγοράς. 

Άρθρο 7 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Άρθρο 8 

Ο Κανονισμός αυτός να δημοσιευθεί στην Εφημερίδα 
της Κυβερνήσεως και αρχίζει να ισχύει από τη δημσσίευοή 
του. 

Αθήνα, 27 Μαΐου 1996 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Α. ΤΣΟΧΑΤΖΟΠΟΥΛΟΣ ΠΑΝΝΟΣ ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ 

Α. ΠΑΠΑΔΟΠΟΥΛΟΣ 

-♦- 

Αριθ. Φ21/1062 (2) 

Ρύθμιση θεμάτων αποχώρησης προσωπικού από τα Ναυ¬ 
πηγεία Ελευσίνας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ, ΑΝΑΠΤΥΞΗΣ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις: 

1. Της παρ. 7 του άρθρου 13 του Ν. 2367/1995. 

2. Του Ν. 1558/85 (Α137) «Κυβέρνηση και Κυβερνη¬ 
τικά Όργανα» όπως ισχύει. 

3. Της παρ. 11 του άρθρου 1 του Ν. 2302/95, {Α.74) 
«περί αποκρατικοποίησης της Επιχείρησης Ελληνικά Ναυ¬ 
πηγεία Α.Ε. και άλλες διατάξεις». 

4. Του άρθρου 27 του Ν. 2081 /92 (Α. 154) με το οποίο 
προοτέθηκε το άρθρο 29 του Ν. 1558/85. 

5. Το γεγονός ότι από τις διατάξεις της απόφαοης αυ¬ 
τής, προκαλείται δαπάνη οε βάρος του Προγράμματος 
Δημοοίων Επενδύσεων (Π.Δ.Ε.) ύψους δραχμώβν 
3.200.000.000 περίπου για το ρτέχον οικονομικό έτος. 

6. Της παρ. 3 του άρθρου 22 του Ν. 2362/95 (Α.247), 
αποφασίζουμε: 

Αρθρο 1 

Όσοι εργαζόμενοι στην εταιρεία, ασφαλισμένοι στον 
κλάδο συντάξεως του ΙΚΑ, έχουν συμπληρώσει ή συμπλη¬ 
ρώνουν μέχρι την 31η Δεκεμβρίου 1996 τον αριθμό των 
ημερών ασφάλισης και την ηλικία που αναφέρεται παρα¬ 
κάτω, μπορούν να υποβάλλουν αίτηση αποχώρησης από 
την εταιρεία και να λάβουν πλήρη σύνταξη γήρατος από το 
ΙΚΑ. 

α. Άνδρες/Γυναίκες: 10.500 ημέρες ασφάλισης ανε¬ 
ξάρτητα από ηλικία 

β. Άνδρες: 9.000 ημέρες ασφάλισης και ηλικία 54 ετών 
γ. Γυναίκες; 7.500 ημέρες ασφάλισης και ηλικία 45 
ετών. 

δ. Άνδρες: 4.500 ημέρες στα βαρέα και ηλικία 58 έτών 
ε. Άνδρες: 4.500 ημέρες στα κοινά και ηλικία 62 ετών 
στ. Άνδρες: 7.500 ημέρες στα κοινά και ηλικία 60 ετών 
ζ. Γυναίκες: 4.500 ημέρες στα βαρέα και ηλικία 54 ετών 
η. Άτομα με ειδικές ανάγκες που απασχολούνται στο 
χώρο παραγωγής και αντιμετωπίζουν δυσκολία μετακίνη¬ 
σης λόγω αναπηρίας ενός ή και των δύο κάτω άκρων ή 
πσοσοστό αναπηρίας από πενήντα τοις εκατό (50%) και 
πάνω, με 6.000 ημέρες ασφάλισης και ηλικία 45 ετών. 

Η αίτηση αποχώρησης λόγω πρόωρης σϋνταξιοδότησης 
υποβάλλεται στην εταιρεία εντός τριάντα (30) ημερών από 
τη δημοσίευση της παρούσης απόφασης γι’ αυτούς που 
πληρούν τις προϋποθέσεις, ή εντός τριάντα (30) ημερών 
από τις συμπληρώσεις των ως άνω προϋποθέσεων. 

Οι δικαιούχοι κύριας σύνταξης κατά τις παραπάνω δια¬ 
τάξεις δικαιούνται και πλήρη επικουρική σύνταξη από τους 
αντίστοιχους φορείς επικουρικής ασφάλισης, ανεξάρτητα 
αν έχουν συμπληρώσει τις προϋποθέσεις που τίθενται από 
τους φορείς αυτούς. Εργαζόμενοι που εμπίπτουν στις πα¬ 
ραπάνω διατάξεις και έχουν διαδοχικά ασφαλιστεί και σε 
άλλους ασφαλιστικούς οργανισμούς, δικαιούνται σύνταξη 
από το ΙΚΑ, το οποίο υπολογίζει το ποσό της σύνταξης με 
βάση το σύνολο του χρόνου που πραγματοποιήθηκε δια¬ 
δοχικά. Ο συμμετέχων στην καταβολή της σύνταξης 
ασφαλιστικός οργανισμός επιβαρύνεται με την δαπάνη 
σϋνταξιοδότησης που του αντιστοιχεί, ταυτόχρονα με το 
ΙΚΑ. 

Για τη θεμελίωση του συνταξιοδοτικού δικαιώματος 
κατά τις παραπάνω διατάξεις υπολογίζεται και ο χρόνος 
στρατιωτικής θητείας, με εξαγορά, κατά τις ισχύουσες 
διατάξεις, το ποσό της οποίας βαρύνει τον εργαζόμενο. 

Για την κρίση εργαζόμενου ως ατόμου με ειδικές ανά¬ 
γκες, την δυσκολία μετακίνησης ενός ή και των δύο κάτω 
άκρων και για το ποσοστό αναπηρίας αυτών που έχουν 
υποβάλλει αίτηση αποχώρησης και έχουν τις ασφαλιστικές 
προϋποθέσεις της περιπτώσεως η) της παρούσας, απο- 
φαίνονται οι αρμόδιες επιτροπές του ΙΚΑ μετά από παρα¬ 
πομπή τους από την εταιρεία, που γίνεται αμέσως μετά 
την υποβολή της σχετικής αίτησής τους ότι επιθυμούν να 
αποχωρήσουν λόγω πρόωρης σϋνταξιοδότησης. Οι επι¬ 
τροπές του ΙΚΑ αποφαίνονται κατά προτεραιότητας επί 


των περιπτώσεων αυτών, η δε αποχώρηση του εργαζόμε¬ 
νου από την εργασία του γίνεται μετά τη έκδοση της από¬ 
φασης και μόνο αν η απόφαση του δίνει τη δυνατότητα 
πρόωρης σϋνταξιοδότησης. 

Άρθρο 2 

Γ ια τους εργαζόμενους που δεν εμπίπτουν στις διατά¬ 
ξεις του άρθρου 1 και δηλώνουν μέσα σε προθεσμία τριά¬ 
ντα (30) ημερών από τη δημοσίευση της παρούσας, ότι 
επιθυμούν την καταγγελία της σύμβασης εργασίας τους 
από την εταιρεία, εφαρμόζονται οι διατάξεις της παρ. 11 
του άρθρου 1 του Ν. 2302/95 όπως τροποποιήθηκε με το 
άρθρο 13 παρ. 3 του Ν. 2367/95. 

Άρθρο 3 

Σε όσους εργαζόμενους της εταιρείας αποχωρούν κατ’ 
εφαρμογήν των διατάξεων της παρούσας απόφασης, κα¬ 
ταβάλλεται η ισχύουσα πλήρης, νόμιμη ή συμαβτική, απο¬ 
ζημίωση λόγω καταγγελίας της σύμβασης εργασίας προ¬ 
σαυξημένη κατά είκοσι πέντε επί τοις εκατό (25%). 

Οι αποζημιώσεις αυτές καταβάλλονται μέσω της εται¬ 
ρείας «ΤΡΑΠΕΖΑ ΕΠΕΝΔΥΣΕΩΝ Α.Ε.», εκκαθαρίστριας 
της εταιρείας «ΝΑΥΠΗΓΕΙΑ ΕΑΕΥΣΙΝΟΣ Α.Ε.», με κονδύ¬ 
λια προερχόμενα από τις πηγές που αναφέρονται στο 4ο 
εδάφιο του απρόντος άρθρου. 

Η αποζημίωση υπάγεται στη φορολογία εισοδήματος 
και φορολογείται μέχρι το ποσό των έξι εκατομμυρίων 
δραχμών (6.000.000 δρχ.) με σταθερό συντελεστή πέντε 
επί τοις εκατό (5%) και πέραν του ποσού αυτού με στα¬ 
θερό συντελεστή δέκα επί τοις εκατό (10%). 

Τα ποσά που απαιτούνται για την καταβολή των αποζη¬ 
μιώσεων και την εφαρμογή των λοιπών διατάξεων της πα¬ 
ρούσας θα βαρύνουν το πρόγραμμα δημοσίων επενδύ¬ 
σεων (Π.Δ.Ε.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 1996 

οι ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ ΓΙΑΝΝΟΣ ΠΑΠΑΝΤΩΝΙΟΥ 

ΟΙΚΟΝΟΜΙΚΩΝ ΑΝΑΠΤΥΞΗΣ 

ΑΛ.ΠΑΠΑΔΟΠΟΥΛΟΣ Β. ΠΑΠΑΝΔΡΕΟΥ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓΓΕΑΟΣ ΠΑΝΝΟΠΟΥΑΟΣ 
-♦- 

Αριθ. ΔΥ13β/οικ. 31242 (3) 

Ενεργείς εφημερίες φαρμακοποιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 88 του Ν. 2071 /92 «Εκσυγ¬ 
χρονισμός και Οργάνωση Συστήματος Υγείας». 

2. Τις διατάξεις της παρ. 4 του άρθρου 17 του Ν. 1505/ 
84, του άρθρου 7 του Ν. 1810/88 και της αριθμ. 
2051142/4556/0022/29.7.91 απόφασης του Υπούργού 
Οικονομικών. 

3. Τις υπηρεσιακές ανάγκες. 

4. Τις διατάξεις της παρ. 3 του άρθρου 22 του Ν. 2362/ 
95. 

5. Το γεγονός ότι από τις διατάξεις της απόφασης αυτής 

προκαλεΐται δαπάνη σε βάρος του Προϋπολογισμού των 
Νοσηλευτικών Ιδρυμάτων ύψους 500.000.000 δρχ. το 
χρόνο. Για την ανωτέρω δαπάνη έχει εγγραφεί σχετική πί¬ 
στωση στους Προϋπολογισμούς των Νοσοκομείων, απο¬ 
φασίζουμε: 

Α. Εγκρίνουμε την καθιέρωση εργασίας με αμοιβή πέ¬ 
ραν της υποχρεωτικής, για το χρονικό διάστημα από 
1.1.96 μέχρι 31.12.96 για τους φαρμακοποιούς ως εξής; 

1. ΑΘΗΝΑΣ - ΠΕΙΡΑΙΑ - ΘΕΣΣΑΛΟΝΙΚΗΣ 

α) Οι φαρμακοποιοί μπορούν να πραγαμτοποιούν το μέ¬ 
γιστο μέχρι οκτώ (8) εφημερίες το μήνα, όταν οι ανάγκες 
το επιβάλλουν. Κατ’ εξαίρεση επιτρέπεται η πραγματο¬ 
ποίηση μέχρι δέκα (10) εφημερίες το μήνα σε τρεις (3) 
φαρμακοποιούς του Κέντρου Δηλητηριάσεων του Περ/ 
κού Γεν. Νοσ/μείου Παίδων Αθηνών «ΠΑΝ. & ΑΓΛΑΙ’Α ΚΥ¬ 
ΡΙΑΚΟΥ». 

β) Η ενεργός εφημερία γίνεται σε 1 β'Αωρη συνεχή υπη¬ 
ρεσία τις εργάσιμες ημέρες και 24ωρη Σάββατα, Κυριακές 
και αργίες, η δε αποζημίωση ορίζεται σύμφωνα με τις δια¬ 
τάξεις της παρ. 4 του άρθρου 17 του Ν. 1505/84 και του 
άρθρου 7 του Ν. 1810/88. 

2. ΕΠΑΡΧΙ/>ιΣ 

α) Στους φαρμακοποιούς, που υπηρετούν σε Νοσηλευ¬ 
τικά Ιδρύματα της Επαρχίας επιτρέπεται η καταβολή απο¬ 
ζημίωσης μέχρι δέκα (10) εφημερίες το μέγιστο κατά 
μήνα. 

β) Η ενεργός εφημερία γίνεται σε 16'/4ωρη συνεχή υπη¬ 
ρεσία τις εργάσιμες ημέρες και 24ωρη Σάββατα, Κυριακές 
και αργίες, η δε αποζημίωση ορίζεται σύμφωνα με τις δια¬ 
τάξεις της παρ. 4 του άρθρου 17 του Ν. 1505/84 και του 
άρθρου 7 του Ν. 1810/88. 

Β. ΓΕΝΙΚΕΣ ΡΥΘΜΙΣΕΙΣ 

Οι ενεργείς εφημερίες είναι υποχρεωτικές για την ανα- 
φερόμενη κατηγορία προσωπικού (άρθρο 88 του Ν. 2071 / 
92), η δε αποζημίωση σε καμμία περίπτωση δεν μπορεί να 
υπερβαίνει τα όρια που θέτει το άρθρο 104 του Συντάγμα¬ 
τος. 

Για τους φαρμακοποιούς που υπηρετούν με απόσπαση 
ή τους έχει χορηγηθεί εκπαιδευτική άδεια, η αποζημίωση 
για τις ενεργείς εφημερίες θα καταβάλλεται από το Νοσο¬ 
κομείο στο οποίο προσφέρουν υπηρεσία. 

Τα ανώτατα όρια πραγματοποίησης ενεργών εφημεριών 
σε καμμία περίπτωση δεν εξαντλούνται υποχρεωτικά, 
αλλά αποτελούν το πλαίσιο μέσα στο οποίο μπορούν να κι¬ 
νηθούν τα Διοικητικό Συμβούλια, μετά από εισήγηση του 
Δ/ντού του Τμήματος. 

Η ενεργός εφημερία νοείται και αποζημιώνεται όπως 
προβλέπεται από τις ισχύουσες διατάξεις μόνο για το προ¬ 
σωπικό, που παραμένει στη θέση του όλες τις ώρες, που 
προβλέπεται πιο πάνω. 

Ο μηνιαίος προγραμματισμός των ενεργών εφημεριών 
θα εγκρίνεται εκ των προτέρω από τα Διοικητικά Συμβού¬ 
λια των Νοσοκομείων και θα κοινοποιείται στους ενδιαφε¬ 
ρομένους. 

Οι πίνακες του εφημερεύοντος προσωπικού θ’ αναρτώ- 
νται στην είσοδο των Νοσοκομείων και στο αντίστοιχο 
τμήμα των Νοσηλευτικών Ιδρυμάτων. 


Η παρούσα απόφαση να δημοσιευθεί στην Εφημερίδα 
της Κυβερνήσεω. 

Αθήνα, 24 Ιανουάριου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ ΑΝ. ΠΕΠΟΝΗΣ 

-♦- 

Αριθ. ΔΥ13β/θίΚ. 1481 (4) 

Ενεργείς εφημερίες κτηνιάτρων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη; 

1. Τις διατάξεις του άρθρου 9 του Ν. 2194/94 (ΦΕΚ 
34/94 τ.Α') «Αποκατάσταση του Εθνικού Συστήματος 
Υγείας και άλλες διατάξεις». 

2. Τις διατάξεις του άρθρου 17 του Ν. 1505/84 του άρ¬ 
θρου 7 του Ν. 1810/83 και της αριθμ. 2051142/4556/ 
0022/29.7.91 απόφασης του Υπουργού Οικονομικών. 

3. Τις διατάξεις της παρ. 3 του άρθρου 22 του Ν. 2362/ 
95. 

4. Τις υπηρεσιακές ανάγκες. 

5. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού των 
Νοσ/μείων ύψους 6.000.000 δρχ. το χρόνο. Για την ανω¬ 
τέρω δαπάνη έχει εγγράφει σχετική πίστωση στους Προϋ¬ 
πολογισμούς των Νοσοκομείων, αποφασίζουμε; 

1. Εγκρίνουμε την πραγματοποίηση ενεργών εφημε¬ 
ριών για τους κτηνιάτρους των Νοσηλευτικών Ιδρυμάτων 
μέχρι οκτώ (8) το μήνα όταν οι ανάγκες το επιβάλλουν για 
το χρονικό διάστημα από 1.1.96 μέχρι 31.12.96. 

Η ενεργός εφημερία γίνεται σε 16 1 /2ωρη συνεχή υπη¬ 
ρεσία τις εργάσιμες ημέρες και 24ωρη Σάββατα, Κυριακές 
και αργίες, η δε αποζημίωση ορίζεται σύμφωνα με τις δια¬ 
τάξεις του άρθρου 17 του Ν. 1505/84 και του άρθρου 7 
του Ν. 1810/88. 

2. Οι ενεργείς εφημερίες είναι υποχρεωτικές, η δε απο¬ 
ζημίωση σε καμμία περίπτωση δεν υπερβαίνει τα όρια που 
θετει το άρθρο 104 του Συντάγματος. 

Η ενεργός εφημερία νοείται και αποζημιώνεται, όπως 
προβλέπεται από τις ισχύουσες διατάξεις μόνο για το προ¬ 
σωπικό που παραμένει στη θέση του όλες τις ώρες. 

Τα ανώτατα όρια πραγματοποίησης ενεργών εφημεριών 
σε καμμία περίπτωση δεν εξαντλούνται υποχρεωτικά, 
αλλά αποτελούν το πλαίσιο μέσα στο οποίο μπορούν να κι¬ 
νηθούν τα Διοικητικά Συμβούλια των Νοσοκομείων. 

Ο μηνιαίος προγραμματισμός των ενεργών εφημεριών 
θα εγκρίνεται εκ των προτέρωναπότα Διοικητικά Συμβού¬ 
λια των Νοοοκομείων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ ΑΝ. ΠΕΠΟΝΗΣ 

Αριθ. ΔΥ13β/οικ. 31243 (5) 

Ενεργείς εφημερίες χημικών, βιοχημικών, κλινικών - χημι¬ 
κών και βιολόγων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 88 του Ν. 2071/92 (Εκσυγ¬ 
χρονισμός και Οργάνωση Συστήματος Υγείας». 

2. Τις διατάξεις της παραγ. 4 του άρθρου 17 του Ν. 
1505/84, του άρθρου 7 του Ν. 1810/88 και της αριθ. 
2051142/4556/0022/29.7.91 απόφασης του Υπουργού 
Οικονομικών. 

3. Τις υπηρεσιακές ανάγκες. 

4. Τις διατάξεις της παρ. 3 του άρθρου 22 του Ν. 2362/ 
95. 

5. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού των 
Νοσ/μείων ύψους 750.000.000 δρχ. ετησίως. Για την 
ανωτέρω δαπάνη υπάρχει εγγεγραμμένη σχετική πίστωση 
στους Προϋπολογισμούς των Νοσοκομείων, αποφασί¬ 
ζουμε: 

Α. Εγκρίνουμε την καθιέρωση εργασίας με αμοιβή πέ¬ 
ραν της υποχρεωτικής, για το χρονικό διάστημα από 
1.1.96 μέχρι 31.12.96 για τους χημικούς, βιοχημικούς, 
κλινικούς - χημικούς και βιολόγους ως εξής: 

1. ΑΘΗΝΑΣ - ΠΕΙΡΑΙΑ - ΘΕΣΣΑΛΟΝΙΚΗ 

α) Οι χημικοί, βιοχημικοί, κλινικοί - χημικοί και βιολόγοι, 
μπορούν να πραγματοποιούν μέχρι οκτώ (8) ενεργείς εφη¬ 
μερίες το μήνα, ανάλογα με τις ανάγκες των διαφόρων 
τμημάτων. 

β) Η ενεργός εφημερία γίνεται σε 16 1/2ωρη συνεχή 
υπηρεσία τις εργάσιμες ημέρες και 24ωρη Σάββατο, Κυ¬ 
ριακές και αργίες, η δε αποζημίωση ορίζεται σύμφωνα με 
τις διατάξεις της παρ. 4 του άρθρου 17 του Ν. 1505/84 και 
του άρθρου 7 του Ν. 1810/88. 

2. ΕΠΑΡΧΙΑΣ 

α) Στους χημικούς, βιοχημικούς, κλινικούς - χημικούς 
και βιολόγους, που υπηρετούν σε Νοσηλευτικά Ιδρύματα 
της Επαρχίας επιτρέπεται η καταβολή, αποζημίωσης μέ¬ 
χρι δέκα (10) εφημερίες το μέγιστο κατά μήνα. 

β) Σ’ όσα Επαρχιακά Νοσοκομεία υπηρετούν ένα ή δύο 
άτομα των αναφερομένων ειδικοτήτων κατά τμήμα επι¬ 
τρέπεται η καταβολή αποζημίωσης για εφημερίδες μέχρι 
του ύψους των ακαθαρίστων αποδοχών τους. 

γ) Η ενεργός εφημερία γίνεται σε 16 1/2ωρη συνεχή 
υπηρεσία τις εργάσιμες ημέρες και 24ωρη Σάββατα, Κυ¬ 
ριακές και αργίες, η δε αποζημίωση ορίζεται σύμφωνα με 
τις διατάξεις της παρ. 4 του άρθρου 17 του Ν. 1505/84 και 
του άρθρου 7 τοΆ Ν. 1810/88. 

Β. ΕΞΑΙΡΕΣΕΙΣ 

α) Σ' όσους χημικούς, βιοχημικούς, κλινικούς - χημικούς 
και βιολόγους συμμετέχουν σε εργαστήρια Νοσοκομείων, 
που λειτουργούν ομάδες μεταμόσχευσης οργάνων, ανε¬ 
ξάρτητα από το τμήμα που ανήκουν επιτρέπεται η κατα¬ 
βολή αποζημίωσης για ενεργείς εφημερίες μέχρι του 
ύψους των ακαθαρίστων αποδοχών του. 

β) Επιτρέπεται η καταβολή αποζημίωσης μέχρι δέκα 
(10) εφημερίες το μήνα σε χημικούς, βιοχημικούς, κλινι¬ 
κούς -χημικούς και βιολόγους που εργάζονται σε τμήματα, 
που υπηρετούν μέχρι και τρία (3) άτομα των παραπάνω ει¬ 
δικοτήτων. 

Στην περίπτωση αυτή και εφ’ όσον ο μήνας έχει 31 ημέ¬ 
ρες, επιτρέπεται η καταβολή αποζημίωσης για μία (1) 


εφημερία επί πλέον των δέκα (10), την οποία θα πραγμα¬ 
τοποιεί εκ περιτροπής το υπηρετούν προσωπικό. 

Γ. ΓΕΝΙΚΕΣ ΡΥΘΜΙΣΕΙΣ 

Οι ενεργείς εφημερίες είναι υποχρεωτικές για τις ανα- 
φερόμενες κατηγορίες προσωπικού (άρθρο 88 του Ν. 
2071/92), η δε αποζημίωση σε καμμία περίπτωση δεν 
μπορεί να υπερβαίνει τα όρια που θέτει το άρθρο 104 του 
Συντάγματος. 

Σ’ όσα τμήματα ή μονάδες υπηρετούν πάνω από τέσ¬ 
σερα (4) άτομα των αναφερομένων ειδικοτήτων ο αριθμός 
των ενεργών εφημεριών που μπορούν να πραγματοποιη¬ 
θούν κατά τις ημέρες Σάββατο και Κυριακή δεν μπορούν 
να είναι ανώτερες των τεσσάρων (4) κάθε μήνα για κάθε 
άτομο. 

Οι ειδικευόμενοι μικροβιολόγοι γιατροί, κατά το χρονικό 
διάστημα της εκπαίδευσης στο Βιοχημικό Εργαστήριο 
εφημερεύουν σ’ αυτό. 

Για όσο χρονικό διάστημα δεν υπάρχουν ειδικευόμενοι 
μικροβιολόγοι μπορούν οι χημικοί, βιοχημικοί, κλινικοί - 
χημικοί και βιολόγοι του τμήματος να πραγματοποιούν 
αριθμό ενεργών εφημεριών μέχρι του ύψους των ακαθαρί¬ 
στων τακτικών αποδοχών τους. 

Τα ανώτατα όρια πραγματοποίησης ενεργών εφημεριών 
σε καμμία περίπτωση δενεξαντολούνται υποχρεωτικά, 
αλλά αποτελούν το πλαίσιο μέσα στο οποίο μπορούν να κι¬ 
νηθούν τα Διοικητικά Συμβούλια, μετά από εισήγηση προς 
αυτά του Δ/ντού του Τμήματος, του Τομεάρχη και της Επι¬ 
στημονικής Επιτροπής. 

Η ενεργός εφημερία νοείται και αποζημιώνεται όπως 
προβλέπεται από τις ισχύουσες διατάξεις μόνο για το προ¬ 
σωπικό, που παραμένει στη θέση του όλες τις ώρες, που 
προβλέπεται πιο πάνω. 

Ο μηνιαίος προγραμματισμός των ενεργών εφημεριών 
θα εγκρίνεται εκ των προτέρων από τα Διοικητικά Συμβού¬ 
λια των Νοσοκομείων και θα κοινοποιείται στους ενδιαφε¬ 
ρομένους. 

Για το προσωπικό των αναφερομένων ειδικοτήτων που 
υπηρετεί με απόσπαση ή βρίσκεται σε εκπαιδευτική άδεια 
ή απσζημίωση για τις ενεργείς εφημερίες θα καταβάλλε¬ 
ται από το Νοσοκομείο που προσφέρει υπηρεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛ. ΠΑΠΑΔΟΠΟΥΛΟΣ ΑΝ. ΠΕΠΟΝΗΣ 

-♦- 

Αριθ. 4313.12/09/96 (6) 

Τροποποίηση της 4313.12/19/94/23.11.1994 απόφα¬ 
σης ΥΕΝ με θέμα «Σύσταση προσωποπαγών θέσεων 

στον Οίκο Ναύτου». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28Α73.3.94). 

2. Την αριθμ. ΔΙΠΙΔΔ/Α2/7497/15.3.94 Εγκύκλιο 
Υπουργείου Προεδρίας της Κυβέρνησης «Επαναπρόσ- 
ληψη απολυθέντων (άρθρο 25 του Ν. 2190/94)». 

3. Την αριθ. 4313.12/3/94/8.7.94 κοινή απόφαση των 

Υπουργών Προεδρίας της Κυβέρνησης, Οικονομικών και 
Εμπορικής Ναυτιλίας» Καθορισμός, κατά κατηγορία και 
κλάδο, του αριθμού των επαναπροσλαμβανομένων στον 
Οίκο Ναύτου, σύμφωνα με τις διατάξεις του άρθρου 25 
του Ν. 2190/94». 

4. την αριθ. 4313.12/04/96/19.2.96 κοινή απόφαση 
των Υπουργών Οικονομικών και Εμπορικής Ναυτιλίας 
«Καθορισμός του αριθμού των επαναπροσλαμβανομένων 
στον Οίκο Ναύτου, σύμφωνα με τις διατάξεις του άρθρου 
25 του Ν. 2190/94, κατά το Α’ εξάμηνο 1996» (ΦΕΚ 101 
Β’ /21.2.96). 

5. Την αριθμ. 4313.12/19/94/23.11.94 απόφαση του 
Υπουργού Εμπορικής Ναυτιλίας (ΦΕΚ 886 Β’ /29.11.94) 
«Σύσταση πρσσωποπαγών θέσεων στον Οίκο Ναύτου» και 
τις διορθώσεις σφαλμάτων που έγιναν σ’ αυτή (ΦΕΚ 94 
Β710.2.95). 

6. Τσ αριθμ. 10967/30.4.96 έγγραφο ΟΝ/Τμήμα Διοι¬ 
κητικού. 

7. Τις διατάξεις του άρθρου 29 Α του Ν. 1558/85, το 
οποίο προστέθηκε με το άρθρο 27 του Ν. 2081/92 (ΦΕΚ 
154 Α792) και το γεγονός ότι από τις διατάξεις της παρού- 
σης δεν προκαλείται δαπάνη σε βάρος του προϋπολογι¬ 
σμού του Ο.Ν. 

8. Την αριθ. 2084294/10443/0004/28.12.95 εγκύκλιο 
ΓΛΚ. «Σύμπραξη Υπουργού Οικονομικών στην έκδοση κα¬ 
νονιστικών διοικητικών πράξεων», αποφασίζουμε: 

1. Τη μερική τροποποίηση της παρ. α της αριθ. 
4313.12/19/94/23.11.94 απόφασης του Υπουργού 
Εμπορικής Ναυτιλίας που αφορά τη σύσταση προσωπο¬ 
παγών θέσεων στον Οίκο Ναύτου ως προς τον Κλάδο ΠΕ 
Ιατρών Ειδικοτήτων Οδοντιάτρων, ως ακολούθως: 

«α. Τη σύσταση στον Οίκο Ναύτου, είκοσι δύο (22) προ- 
οωποπαγών θέσεων σε υφιστάμενους ή συνιστώμενους 
με την παρούσα απόφαση Κλάδους, ως εξής: 

Κλάδος ΠΕ Ιατρών Ειδικοτήτων - Οδοντιάτρων θέσεις 
έξι (06) σε υφιστάμενο Κλάδο, εκ των οποίων: 

-Τέσσερις (04) θέσεις Οδοντιάτρων 

-μία (01) θέση Ειδικότητας - Παιδιατρικής 

-μία (1) θέση Ιατρού άνευ Ειδικότητας». 

2. Κατά τα λοιπά ισχύει η αριθ. 4313.12/19/94/ 
23.11.94 απόφαση ΥΕΝ (ΦΕΚ 886 Β729.11.94). 


Η απόφαση αυτή να δημοσιευθεί στην Εφημερίδα της 
Κυβερνήοεως. 

Πειραιάς, 27 Μαΐου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΛ. ΠΑΠΑΔΟΠΟΥΛΟΣ ΚΟΣΜΑΣ ΣΦΥΡΙΟΥ 

-♦- 

Αριθ. 1321.1 Β/02/96 (7) 

Αύξηση Ναυλολογίου Οχημάτων. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρ. 178 - ΝΑ 187/73, «Περί 
ΚΛΝΔ» (ΦΕΚ 261 - Α). 

β) Το Φ. 051/1005/15.11.95 έγγραφο της «Ένωσης 
Εφοπλ. Ακτοπλοΐας». 

γ) Το Πρακτικό της 1/7.2.96 σύσκεψης «Γ.Ε.Α.Σ.». 

δ) Το 17422/239/23.5.96 έγγραφο του ΥΠΟΙΚ/ΓΔΟΠ/ 
ΔΜΑ - Γ. 

ε) Το άρθρο 29-α’του Ν. 1558/85 (όπως συμπληρώ¬ 
θηκε με το άρθρο 27 του Ν. 2081 /92) και το γεγονός ότι 
από την Απόφασή μας αυτή, δεν προκαλείται δαπάνη σε 
βάρος του Κρατικού Προϋπολογισμού, αποφασίζουμε: 

1. Χορηγούμε Αύξηση, κατά ποσοστό «ΕΠΤΑ ΤΟΙΣ 
ΕΚΑΤΟ» (07%), σε όλους τους ναύλους Οχημάτων που 
ισχύουν σήμετα και για όλα τα Ο/Γ πλοία των Κυρίων ή 
Δευτερευουσών γραμμών, καθώς και γραμμών Αργοσα- 
ρωνικού. 

2. Η παραπάνω αύξηση, θα ισχύσει από την επόμενη της 
δημοσίευσής της και όχι προ της 1.6.96, αλλά δεν θα έχει 
εφαρμογή στα εισιτήρια που έχουν εκδοθεί και ήδη κατε- 
βλήθη η αξία τους, πριν από την ημερομηνία αυτή. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Πειραιάς, 28 Μαΐου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔΙΣΤΡΙΟΥ 34 · ΑΘΗΝΑ 104 32 * ΤΕΙ_ΕΧ 223211 ΥΡΕΤ ΟΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά 8σέλιδο ή μέρος αυτου 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 


Α' (Νόμοι, Π.Δ.. Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ’ (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 · 

10.000 . 

50.000 · 

25.000 . 

10.000 . 

5.000 . 

10.000 . 

3.000 . 

150.000 . 

10.000 . 

1.500 δρχ. 

2.500 » 

500 . 

2.500 . 

1.250 . 

500 . 

250 . 

500 » 

150 . 

7.500 . 

500 . 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 

120.000 . 

6.000 . 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πλήρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

1 

Οι υπηοεσίεο κοινού λειτουργούν καθημερινά από Οβ.ΟΟ’ έως 13.(Χ)· 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 











